Τροποποιημένη πρόταση απόφασης του Συμβουλίου για τη θέσπιση ειδικού προγράμματος έρευνας, τεχνολογικής ανάπτυξης και επίδειξης στον τομέα της γεωργίας και της αλιείας (συμπεριλαμβανομένων της γεωργικής βιομηχανίας, της τεχνολογίας τροφίμων, της δασοκομίας, των υδατοκαλλιεργειών και της αγροτικής ανάπτυξης) (1994-1998) (94/C 262/07) (Κείμενο που παρουσιάζει ενδιαφέρον για τον ΕΟΧ) (COM(94) 243 τελικό - 94/0088 (CNS)

(Υποβλήθηκε από την Επιτροπή, σύμφωνα με το άρθρο 189Α παράγραφος 2 της συνθήκης ΕΚ, στις 6 Ιουνίου 1994)

Η πρόταση απόφασης του Συμβουλίου για τη θέσπιση ειδικού προγράμματος έρευνας, τεχνολογικής ανάπτυξης και επίδειξης στον τομέα της γεωργίας και της αλιείας (συμπεριλαμβανομένων της γεωργικής βιομηχανίας, της τεχνολογίας τροφίμων, της δασοκομίας, των υδατοκαλλιεργειών και της αγροτικής ανάπτυξης) 1994-1998) [COM(94) 0068 τελικό - 94/0088 (CNS)] τροποποιείται ως εξής:

Τέταρτη αιτιολογική σκέψη

ότι, σύμφωνα με το άρθρο 130Θ παράγραφος 3, πρέπει να εκτιμηθούν τα χρηματοδοτικά μέσα που απαιτούνται για την εκτέλεση του παρόντος ειδικού προγράμματος 7 ότι τα οριστικά ποσά καθορίζονται από την αρμόδια για τον προϋπολογισμό αρχή ανάλογα με τη διαθεσιμότητα των πόρων στις δημοσιονομικές προοπτικές και με τη σχετική προτεραιότητα, η οποία αποδίδεται στον τομέα που αποτελεί αντικείμενο του παρόντος προγράμματος εντός της πρώτης δράσης του τετάρτου προγράμματος-πλαισίου.

Αιτιολογική σκέψη 5α

(νέα)

ότι η χορήγηση κοινοτικής βοήθειας για την έρευνα στον τομέα της αλιείας μπορεί να είναι αποτελεσματικότερη αν δημιουργηθεί χωριστή θέση στον προϋπολογισμό για τη συλλογή στοιχείων και τη διατήρηση και την ανάπτυξη κατάλληλων βάσεων δεδομένων σε συνεργασία με τις αντίστοιχες αρχές των κρατών μελών.

Αιτιολογική σκέψη 5β

(νέα)

ότι η αύξηση του μεγίστου συνολικού κονδυλίου του προγράμματος-πλαισίου θα εξαρτηθεί κατά κύριο λόγο από την αξιολόγηση της πορείας εφαρμογής του 7 ότι η πορεία εφαρμογής του παρόντος προγράμματος θα θεωρηθεί ικανοποιητική μόνων εφόσον οι πρώτες αναλήψεις υποχρεώσεων πραγματοποιηθούν μέσα σε εύλογο χρονικό διάστημα μετά την έγκρισή του 7 ότι το χρονικό αυτό διάστημα δεν μπορεί σε καμία περίπτωση να είναι μεγαλύτερο των δώδεκα μηνών.

Έκτη αιτιολογική σκέψη τέταρτη περίπτωση

- συμβάλλει στην αειφόρο ανάπτυξη στη διατήρηση και αποκατάσταση της βιοποικιλότητας και στη βελτίωση του αγροτικού και παράκτιου περιβάλλοντος 7

Αιτιολογική σκέψη 11α

(νέα)

ότι οι προσπάθειες της Επιτροπής που αποσκοπούν στο να απλουστεύσουν και να επιταχύνουν τις διαδικασίες υποβολής υποψηφιοτήτων και επιλογής και να τις καταστήσει διαφανέστερες, πρέπει να συνεχιστούν έτσι ώστε να ευνοήσουν την εφαρμογή του προγράμματος και να διευκολύνουν τα διαβήματα των επιχειρήσεων, ιδίως των ΜΜΕ, των ερευνητικών κέντρων και των πανεπιστημίων τα οποία επιθυμούν να συμμετάσχουν σε μια δράση Ε & ΤΑ της Κοινότητας.

Άρθρο 2 παράγραφος 1

1. Το ποσό που κρίνεται αναγκαίο για την εκτέλεση του προγράμματος ανέρχεται σε 607 εκατομμύρια Ecu συμπεριλαμβανομένου ποσοστού 7,3 % κατ' ανώτατο όριο για τις δαπάνες προσωπικού και διοικητικής λειτουργίας.

Οι πρώτες αναλήψεις υποχρεώσεων πραγματοποιούνται εντός ανώτατης προθεσμίας δώδεκα μηνών μετά την έγκριση του προγράμματος, εκτός και εάν η υπέρβαση αυτής της προθεσμίας αιτιολογηθεί δεόντως.

Άρθρο 2 παράγραφος 4

4. Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή οι συνάρτηση των διαθεσίμων πόρων σύμφωνα με τις δημοσιονομικές προοπτικές και ανάλογα με τις επιστημονικές και τεχνολογικές προτεραιότητες και τεχνολογικές προτεραιότητες που έχουν καθοριστεί από το τέταρτο πρόγραμμα-πλαίσιο.

ΠΑΡΑΡΤΗΜΑ I

Στόχοι και επιστημονικό και τεχνολογικό περιεχόμενο του ειδικού προγράμματος, πέμπτη παράγραφος

Η έρευνα στο πεδίο αυτό θα εξασφαλίσει τη δημιουργία ισχυρής επιστημονικής υποδομής, η οποία θα αποτελεί τα θεμέλια μιας ανταγωνιστικής, αποδοτικής και αειφόρου πρωτογενούς και γεωργοβιομηχανικής παραγωγής, την υποστήριξη των διαρκώς εξελισσομένων πολιτικών της Κοινότητας (ιδιαίτερα των κυριοτέρων κοινοτικών πολιτικών στους τομείς της γεωργίας, της αλιείας, του περιβάλλοντος και της εσωτερικής αγοράς), της αγροτικής ανάπτυξης, καθώς και την ικανότητα ανταπόκρισης στις ανάγκες της κοινωνίας για ένα ευρύ φάσμα υγιεινών και θρεπτικών ειδών διατροφής οι οργανοληπτικές ιδιότητες των οποίων αποτελούν κριτήριο ποιότητας, και καινοτόμων καταναλωτικών προϊόντων εκτός τροφίμων, εξασφαλίζοντας, ταυτοχρόνως, γεωρική και γεωργοβιομηχανική παραγωγή με φροντίδα για τη διατήρηση του περιβάλλοντος.

Κλιμάκωση και μέθοδοι μεταποίησης, τρίτη παράγραφος

Το ανοδικό μέρος της «πράσινης» χημείας των βιολογικών προϊόντων και η εφαρμοζόμενη βιοτεχνολογία που χρησιμοποιεί τις βιολογικές συνθέσεις με ένζυμα και ζυμώσεις, καθώς και οι καθοδικές δραστηριότητες κλασματικού και άλλου διαχωρισμού και ανάπτυξης προϊόντων, αποτελούν τυπικά παραδείγματα διεργασιών που παρουσιάζουν τεχνολογικές δυσκολίες, όταν αυξάνεται η κλίμακα μέχρι ένα επιχειρησιακό βιομηχανικό μέγεθος και όπου η συνεργασία, όσον αφορά τον σχεδιασμό, τα αυτόματα όργανα και τον εξοπλισμό, μεταξύ του χημικού μηχανικού και του βιοεπιστήμονα θα είναι πλέον αποδοτική. Θα αναληφθούν έρευνες σχετικά με την αναβάθμιση παραπροϊόντων ζύμωσης και λοιπών βιομηχανικιών διεργασιών, καθώς και με την επεξεργασία γεωργικών και γεωργο-βιομηχανικών υπολειμμάτων, εξαιρουμένων των αστικών, με σκοπό την παραγωγή, για παράδειγμα, διαφόρων παραπροϊόντων ή γεωργικών λιπασμάτων.

Γενική επιστήμη και προηγμένη τεχνολογία των τροφίμων, πρώτη παράγραφος

Η βιομηχανία τροφίμων και ποτών, συμπεριλαμβανομένης της μεταποίησης ιχθύων, κατατάσσεται δεύτερη στην Ευρώπη από πλευράς παραγωγής. Η έρευνα θα πρέπει να βελτιώσει την ανταγωνιστικότητα αυτού του βιομηχανικού κλάδου, παρέχοντας ταυτόχρονα στους καταναλωτές ασφαλέστερη, καλύτερης ποιότηας, θρεπτικότερη και υγιεινότερη τροφή. Στις ανωτέρω έννοιες περικλείεται και η βελτιώση της ποιότητας των προσφερομένων στους καταναλωτές προϊόντων από άποψη οργανοληπτικών ιδιοτήτων.

Γενική επιστήμη και προηγμένη τεχνολογία των τροφίμων, τρίτη παράγραφος

Άλλες έρευνες θα επικεντρωθούν στα γενικά επιστημονικά ζητήματα που αφορούν τη μετατροπή των βιολογικών πρώτων υλών σε είδη διατροφής, καθώς και το μεταβολισμό τους. Θα δοθεί έμφαση σε κατεύθυνση πολυεπιστημονική, μοριακή και του τομέα της κυτταρικής φυσιολογίας, που θα υποστηρίξει νέες προηγμένες τεχνολογίες για την ποιότητα, την ασφάλεια και την υγιεινή των τροφίμων, συμπεριλαμβανομένης της φρεσκότητας και της αλλοίωσης των αλιευτικών προϊόντων και άλλων τροφίμων.

Γεωργία, δασοκομία, αγροτική ανάπτυξη, αλιεία και υδατοκαλλιέργειες, παράγραφος 2α

(νέα)

Στο γεωργικό τομέα θα εξεταστούν πολύ προσεκτικά τα ζητήματα που έχουν σχέση με τη διατήρηση της γενετικής κληρονομιάς και της βιοποικιλότητας, με σπόρους αυτοχθόνων ειδών, που έχουν αποδείξει την προσαρμοστικότητά τους σε αντίξοες κλιματολογικές συνθήκες, όπως είναι η ξηρασία, ή που έχουν αποδείξει την αντοχή τους απέναντι σε συγκεκριμένες ασθένειες, ώστε να αποφευχθεί έτσι η εξαφάνιση αυτών των ειδών λόγω της γενικευμένης χρήσεως, σε εκτατικές καλλιέργειες, τυποποιημένων σπόρων που παράγονται δια της μεθόδου της επιλογής. Ταυτόχρονα, θα καταβληθούν προσπάθειες για την ανάπτυξη ειδών πιο ανθεκτικών έναντι αυτών των αντίξοων συνθηκών, σαν υποστήριξη προς τις εκτατικές καλλιέργειες μη αρόσιμων γαιών.

Γεωργία, δασοκομία, αγροτική ανάπτυξη, αλιεία και υδατοκαλλιέργεις παράγραφος 2β

(νέα)

Στον ίδιο τομέα, θα αναπτυχθούν μοντέλα για τη διαχείριση του νερού, που να επιτρέπουν τη διατήρηση καλλιεργειών υπό συνθήκες αραιών ή ακανόνιστων κατακρημνίσεων, ώστε να προληφθεί η αποξήρανση των υδροφόρων οριζόντων λόγω του υπερβολικού ποτίσματος από υπόγεια ύδατα και να τροποποιηθούν οι μέθοδοι κατά τρόπον που να εμποδίζει την εναλάτωση των επιφανειακών υδάτων και οριζόντων. Στα ίδια πλαίσια, θα δοθεί ειδική προσοχή στη διαχείριση των εδαφολογικών πόρων και, κυρίως, θα σχεδιασθούν οι μέθοδοι αντιμετώπισης της διάβρωσης του εδάφους.

Αλιεία και υδατοκαλλιέργειες, δεύτερη παράγραφος δεύτερο εδάφιο

Περιβαλλοντικές επιπτώσεις των δραστηριοτήτων αλιείας και υδατοκαλλιεργειών: ο στόχος είναι να αποκτηθεί καλύτερη γνώση και κατανόηση του αντικτύπου επί του οικοσυστήματος, συμπεριλαμβανομένων εργασιών για τη βελτίωση της επιλεκτικότητας του αλιευτικού εξοπλισμού με σκοπό τη μείωση της θνησιμότητας των νεαρών ιχθύων και ειδών που δεν αποτελούν στόχο, λόγω της αλιείας και των υδατοκαλλιεργειών, σε σχέση με τους αντικτύπους άλλων διαταραχών επί του περιβάλλοντος, που προκαλούνται τόσο από φυσικούς παράγοντες, όσο και από τον άνθρωπο, πλην της αλιείας (π.χ. ρύπανση, ευτροφισμός, αμμοληψίες), με σκοπό να εξασφαλισθούν συνθήκες εξισορροπημένης εκμετάλλευσης των πόρων αλιείας και υδατοκαλλιεργειών στην Κοινότητα.